**Etapa 5.** **Livrarea proiectului**

**Informații input**: rezultatele de la etapa 4 și 5
**Obiective**: finalizarea proiectului;
**Livrabile**:

* versiunea finală a proiectului, a documentelor de specificatii și a documentației (dacă acestea fac parte din contract);
* ultimele livrari ale proiectului final și implementarea pe serverul de producție;
* manualul utilizatorului și training utilizatori / administrator (la cerere sau dacă este inclus în buget).

*Finalizarea proiectului* constă în acceptarea formalizată a rezultatelor proiectului și terminarea ordonată a acestuia. Finalizarea include:

٭*închiderea administrativă* care implică generarea, colectarea și diseminarea informațiilor pentru a formaliza terminarea proiectului;

٭*închiderea contractului*: terminarea și decontarea contractului, inclusiv rezolvarea oricăror probleme deschise.

*Închiderea administrativă* constă din verificarea și documentarea rezultatelor proiectului, pentru a formaliza acceptarea produsului proiectului de către sponsor, client sau beneficiar. Rezultatele proiectului pot fi dezvoltate sub următoarele forme: rezultate arhivate, rezultate reutilizabile, rezultate acceptate (predate beneficiarului). Inchiderea administrativă include colectarea înregistrărilor proiectului, asigurarea că acestea reflectă specificațiile finale, analiza succesului proiectului și a beneficiilor obținute, arhivarea acestor informații. Trebuie pregătită și distribuită *acceptarea formală* sub forma documentației care confirmă că sponsorul sau clientul au acceptat rezultatele proiectului, iar acestea sunt în concordanță cu specificațiile.

*Închiderea contractului* este similară cu închiderea administrativă prin faptul că include atât verificarea produsului final, cât și actualizarea înregistrărilor care reflectă rezultatele finale și arhivarea informațiilor pentru utilizări viitoare.

*Documentația proiectului*

*Documentele* proiectului includ toate datele, informațiile, cunoștințele necesare pentru a sprijini activitățile proiectului, pe parcursul întregului ciclu de viață. Un set minim de astfel de documente include:

٭*rezumatul proiectului* cuprinde informații necesare pentru a sprijini demararea (start-up) proiectului;

٭*studiul economic al afacerii* (*business case*-l.engl.) este un document esențial care justifică montajul proiectului;

٭*documentul de inițiere a proiectului* conține toate informațiile care descriu "ce, de ce, când, cine, cum (what, why, when, who, how)";

٭*planul proiectului* sau *planul de execuție a proiectului* care trebuie revăzut și up-datat în timpul ciclului de viață al proiectului;

٭*raportul final al proiectului*, *analiza post-proiect* sau *analiza post-implementare* -documente care dovedesc dacă au fost realizate beneficii și care oferă recomandări pentru îmbunătățiri viitoare.

Procesele închiderii vor fi:

-          închiderea contractelor

-          măsuri administrative de închidere – culegerea şi diseminarea informaţiilor pentru a da formă legală legală operaţiunii de închidere a proiectului

Postanaliza derulării proiectelor este o componentă care capătă o importanţă din ce în ce mai mare. Aceasta se datorează faptului că experienţa acumulată pe parcursul realizării unui proiect va conduce la evitarea unor greşeli din trecut pentru noile proiecte.

Există şi situaţii în care proiectele se pot termina în mod anormal. Cauzele care stau la baza acestor eşecuri sunt:

·         planificarea iniţială greşită

·         resursele alocate insuficiente

·         schimbările survenite în strategia şi interesele instituţiei

·         plecarea unor oameni cheie din proiect

·         depăşirea timpului prevăzut

*Operare*

În etapa de utilizare, se încheie proiectul și se identifică orice formă de suport tehnic sau asistență de care cloientul are nevoie în timpul tranziției. Printre activitățile cheie și livrabile se numără:

* Realizarea testului de recuperare în caz de dezastru
* Furnizarea de suport tehnic în timpul utilizării
* Evaluarea livrabilelor în comparație cu anvergura funcțională și închiderea proiectului
* Menținerea permanenta a calității și a strategiei de testare

*Analiza de închidere a proiectului*

Închiderea este etapa în care echipa conduce analiza post-proiect, iar managerul de proiect închide proiectul dezangajând resursele și închizând contractele cu furnizorii. Aceasta este o bună ocazie de a evalua dacă proiectul îndeplinește obiectivele și dacă am învățat ceva ce poate fi utilizat și la proiecte viitoare.

În funcție de natura proiectului, acest lucru poate reprezenta și un punct de plecare pentru realizarea de beneficii, iar în acest caz vom urmări dacă proiectul a adus beneficiile prevăzute în timp.